நீராவிய மறுவாக்கம்
'''நீராவிய மறுவாக்கம்''' (Steam reforming) என்பது [[இயற்கை எரிவளி]] போன்ற [[நீரகக்கரிமம்|ஐதரோகார்பன்]] எரிபொருள்களில் இருந்து [[ஐதரசன்]] போன்ற பயனுள்ள பொருள்களை உருவாக்கும் ஒரு முறையாகும். [[மறுவாக்கி]] என்னும் ஒரு கலனில் உயர் [[வெப்பநிலை]]யில் நீராவியையும் எரிபொருளையும் சேர்த்து வினை நிகழ்த்துவதன் மூலம் இதனைச் செயல்படுத்தலாம். நீராவி-மெத்தேன் மறுவாக்கி என்பது ஐதரசன் தயாரிக்க அதிகம் பயன்படுத்தப்படும் ஒன்று. [[எரி கலன்]]களில் பயன்படுத்தத் தேவையான ஐதரசனை உற்பத்தி செய்யவும் அதே நுட்ப அடிப்படையில் சிறு மறுவாக்கி அலகுகளை உருவாக்குவதிலும் தற்போது அதிக ஆர்வம் காணப்படுகிறது.&lt;ref&gt;[http://auto.howstuffworks.com/fuel-processor.htm Fossil fuel processor]&lt;/ref&gt; எரிகலன் பயன்பாட்டிற்கு மறுவாக்கி கொண்டு ஐதரசன் தயாரிப்பது பெரும்பாலும் இன்னும் ஆய்வு நிலையிலேயே இருக்கின்றது. பொதுவாக [[மெத்தனால்]], இயற்கை எரிவளி&lt;ref&gt;[http://auto.howstuffworks.com/fuel-processor2.htm Commonly used fuel reforming today]&lt;/ref&gt; ஆகியவற்றைப் பயன்படுத்தும் முயற்சிகள் மேற்கொள்ளப் படுகின்றன என்றாலும், [[புரொப்பேன்]], [[பெட்ரோல்]], [[டீசல்]], [[எத்தனால்]] போன்ற பிறவற்றையும் பயன்படுத்தும் முயற்சிகளும் தென்படுகின்றன .&lt;ref&gt;[http://www.h2net.org.uk/PDFs/RN_1/HydrogenMLW.pdf 2001-Fuels usable for fuel reforming]&lt;/ref&gt;
 
 ==மெத்தேன் மறுவாக்கி==
 ஆலைப் பயன்பாட்டிற்குத் தேவையான ஐதரசன் வளியைப் பெருமளவில் தயாரிப்பதற்கு நீராவி மறுவாக்கச் செயல்முறையே பயன்படுத்தப் படுகிறது. இதற்கு ஆரம்பப் பொருள்களாக [[இயற்கை எரிவளி]] அல்லது [[செயற்கை எரிவளி]] பயன்படுத்தப் படுகிறது. இது சில சமயம் நீராவி-மெத்தேன் மறுவாக்கி என்றும் அழைக்கப்படும். இது செலவு குறைந்த ஒரு வழிமுறையுமாகும்.&lt;ref&gt;[http://www.me.ncu.edu.tw/energy/CleanEnergyTechnology/The%20Hydrogen%20Economy_Addition.pdf 2004-George W. Crabtree, Mildred S. Dresselhaus, and Michelle V. Buchanan, ''The Hydrogen Economy'']&lt;/ref&gt;  உயர் வெப்ப நிலையிலும் (700 &amp;ndash; 1100&amp;nbsp;°C), ஒரு மாழைய வினையூக்கியின் ([[நிக்கல்]]) முன்னிலையிலும், நீராவியானது மெத்தேனோடு வினை புரிந்து [[கார்பன் மோனாக்சைடு]] மற்றும் ஐதரசன் ஆகியவற்றை உருவாக்கும். இயல்பில் இது ஒரு மீளுரு வினையாகும்.
 
 :[[மெத்தேன்|CH&lt;sub&gt;4&lt;/sub&gt;]] + [[நீர்|H&lt;sub&gt;2&lt;/sub&gt;O]] ⇌ [[கார்பனோராக்சைடு|CO]] + 3 [[நீரியம்|H&lt;sub&gt;2&lt;/sub&gt;]]
 
 உற்பத்தி செய்த கார்பன் மோனாக்சைடு உடன் சற்றே குறைந்த வெப்ப நிலையில் நீராவி கொண்டு வினை நிகழ்த்திக் கூடுதல் ஐதரசனைப் பெறலாம்.
 
 மேற்படி வினையைக் கீழ்க்கண்ட வகையில் குறிக்கலாம்.
 
 :[[கார்பனோராக்சைடு|CO]] + [[நீர்|H&lt;sub&gt;2&lt;/sub&gt;O]] ⇌ [[கார்பனீராக்சைடு|CO&lt;sub&gt;2&lt;/sub&gt;]] + [[நீரியம்|H&lt;sub&gt;2&lt;/sub&gt;]]
 
 இதில், முதல் வினையானது [[வெப்பம் கவர் வினை]] ஆகும். இரண்டாவது வினை மிதமான [[வெப்பம் விடு வினை]] ஆகும்.
 
 அமெரிக்க நாட்டில், இயற்கை எரிவளியை நீராவி மறுவாக்கம் செய்வதன் மூலம், ஓராண்டிற்கு ஒன்பது மில்லியன் டன் ஐதரசன் உற்பத்தி ஆகிறது. நீராவி மறுவாக்கம் என்பது [[நெய்தை]]யைத் திருத்தும் [[வினையூக்கி மறுவாக்கம்]] என்பதிலிருந்து முற்றிலும் மாறுபட்டது.
 
 இச்செயல்முறையின் செய்திறன் 65% to 75% ஆகும்.&lt;ref&gt;[http://www.getenergysmart.org/files/hydrogeneducation/6hydrogenproductionsteammethanereforming.pdf]&lt;/ref&gt;
 
 == உசாத்துணை ==
 {{Reflist}}
 
 == வெளி இணைப்புகள் ==
 *[http://www.guardian.co.uk/environment/2008/aug/21/biofuels.travelandtransport &quot;New catalyst boosts hydrogen as transport fuel&quot;]. By Alok Jha. August 21, 2008. ''[[தி கார்டியன்]].''
 *[http://www.getenergysmart.org/Files/HydrogenEducation/6HydrogenProductionSteamMethaneReforming.pdf &quot;Hydrogen Production - Steam Methane Reforming (SMR)&quot;]
 *[http://www.worldscientific.com/worldscibooks/10.1142/p717 &quot;CONCEPTS IN SYNGAS MANUFACTURE&quot;]. by Jens Rostrup-Nielsen &amp; Lars J Christiansen
 
 [[பகுப்பு:வேதிப் பொறியியல்]]
 [[பகுப்பு:எரிபொருட்கள்]]
 [[பகுப்பு:ஊக்கியியல்]]
 [[பகுப்பு:வேதியியல் செயல்முறைகள்]]
 [[பகுப்பு:ஐதரசன் தயாரிப்பு]]